《庚申除夕与胡虞卿唐其引家弟德仲德安守岁》
明代·韩日缵

诘旦欣传御历新，山城兹夕且停轮。岁时风俗非吾土，柏酒兰灯自故人。

剩有隔年枝上雪，潜移半夜坐中春。天涯相对难成寐，想像鸳班集紫宸。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。